Diari Oficial de la Generalitat Valenciana


Sumari del DOGV 9511, del 13-01-2023 (2022/12524)

Anunci de la informació pública de la proposta de Programa d'actuació integrada del sector SUD-2 del PGMOU.
-----------------------------------------------------------------------------------------------------------

### Dades del document

Número de DOGV
:   9511

Data del DOGV
:   13-01-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/12069


Data del document
:   27-12-2022

Organisme emissor
:   Ajuntament de Formentera del Segura

Tipus de document
:   Anunci

Descriptors 

:   * Formentera del Segura
    * administració local
    * pla d'urbanisme

Anunci de la informació pública de la proposta de Programa d'actuació integrada del sector SUD-2 del PGMOU. [2022/12095]  
Acordat per l'Ajuntament per Decret d'alcaldia núm. 380, de data vint-i-set de desembre de 2022, la proposta de Programa d'actuació integrada del sector SUD-2 del PGMOU de Formentera del Segura, presentada per l'Agrupació d'Interés Urbanístic de la Unitat d'Execució del Sector SUD-2, queda exposada al públic, en les dependències municipals, secretaria per terme de quaranta-cinc dies hàbils, perquè durant aquest termini puguen presentar-se les reclamacions que s'estimen pertinents, segons disposa l'art. 49 de la Llei 7/1985 i art. 17 del Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals.  
  
  
«Decret d'alcaldia  
Francisco Cano Murcia, alcalde-president de l'Ajuntament de Formentera del Segura:  
  
Vist que en data 6 d'octubre de 2021, per decret d'aquesta alcaldia, es va acordar admetre a tràmit la iniciativa presentada en data 7 de setembre de 2021, per part de l'Agrupació d'Interés Urbanístics de la Unitat d'Execució del SUD-2 del PGMOU de Formentera del Segura, de sol·licitud d'inici del Programa d'actuació integrada, conforme amb el que s'estableix per l'article 121 del text refós de la Llei d'ordenació del territori, urbanisme i paisatge, per a la gestió indirecta del Programa d'actuació integrada del sector SUD-2 en règim de gestió per propietaris.  
Vist que el 9 de febrer de 2022, per l'AIU es va presentar per registre de l'Ajuntament la documentació corresponent al Programa d'actuació integrada, incloent-hi l'escriptura de constitució de l'Agrupació d'Interés Urbanístic, l'alternativa tècnica de programa, la proposició juridicoeconòmica, la memòria del programa d'actuació integrada, la proposta de conveni urbanístic, document tècnic de justificació de valors de mercat del PAI SUD-2, i l'informe de sostenibilitat econòmica.  
Considerant l'informe jurídic emés en data 23 de desembre de 2022, que estima procedent el sotmetiment d'aquesta alternativa tècnica de programa i la documentació que la integra a informació pública, en règim d'excepció licitatòria, d'acord amb el que es preveu en els articles 118, 119 i 120 del TRLOTUP, i identifica el procediment administratiu a seguir.  
De conformitat amb la normativa que al present cas resulta d'aplicació, i fent ús de les atribucions que li confereix l'article 21.1.j de la Llei 7/1985, de 2 d'abril, de bases del règim local, aquesta alcaldia presidència ha resolt:  
  
Primer  
Sotmetre a informació pública durant un període de quaranta-cinc dies hàbils la proposta de Programa d'actuació integrada del sector SUD-2 del PGMOU de Formentera del Segura, presentada per l'Agrupació d'Interés Urbanístic de la Unitat d'Execució del Sector SUD-2, comprensiva d'una alternativa tècnica integrada per Escriptura de constitució de l'Agrupació d'Interés Urbanístic, l'alternativa tècnica de programa, la proposició juridicoeconòmica, la memòria del programa d'actuació integrada, la proposta de conveni urbanístic, document tècnic de justificació de valors de mercat del PAI SUD-2, i l'informe de sostenibilitat econòmica. La informació pública es farà efectiva mitjançant el seu anunci en premsa escrita de gran difusió a la Comunitat Valenciana, i en el Diari Oficial de la Generalitat Valenciana (DOGV), advertint de la possibilitat de formular al·legacions i observacions, i s'hi podrà aportar tot tipus de documentació o mitjans de prova que estimen adequats en el seu suport, durant el termini esmentat de quaranta-cinc dies hàbils, comptats des de l'endemà de la publicació de l'anunci en el DOGV, tot això de conformitat amb el que es disposa en els articles 61, 118, 119, 120 i 124 del text refós de la Llei d'ordenació del territori, urbanisme i paisatge. Durant tot el procediment la documentació que s'exposa podrà ser objecte de pública consulta en horari de 9.00 h a14.00 h en aquest ajuntament, en el Departament d'Urbanisme. Així mateix, s'assenyala que la documentació podrà consultar-se en la seu electrònica (portal de transparència). S'adverteix que no cal presentar alternatives tècniques en competència per tractar-se d'una programació en règim de gestió pels propietaris, en la qual la designació de l'urbanitzador s'acordarà per l'Ajuntament en aprovar el programa d'actuació integrada en règim d'excepció licitatòria, d'acord amb l'article 114.3 LOTUP.  
  
  
Segon  
Notificar la present resolució als titulars cadastrals i registrals dels terrenys inclosos en l'actuació, i indicar que estan obligats a exhibir els títols que posseïsquen i declarar les situacions jurídiques que coneguen i afecten les seues finques, béns o drets de l'àmbit del sector SUD-2 de Formentera del Segura. A aquest efecte se'ls insta perquè faciliten a aquest ajuntament la seua escriptura de propietat o nota simple del Registre de la Propietat, que permeta la correcta identificació registral de les parcel·les afectades i els seus propietaris o titulars de drets reals i interessos econòmics directes. La documentació podrà aportar-se els dies hàbils en horari de 9.00 a 14.00, en aquest ajuntament, en registre o en seu electrònica.  
  
Tercer  
Dins del tràmit de consultes, sol·licitar informe a les empreses subministradores d'aigua, energia elèctrica, gas, telefonia i telecomunicacions que puguen resultar afectades, i remetre còpia del projecte d'urbanització en format digital, i concedir un termini de 45 dies, a comptar de la recepció, perquè puguen examinar la documentació i formular les observacions que estimen convenients.  
  
Quart  
Contra la present resolució, com a acte de tràmit que no posa fi a la via administrativa, no es pot interposar cap recurs, sense perjudici que puga exercitar-se el que s'estime pertinent.  
  
Davant de mi,  
L'alcalde president: Francisco Cano Murcia.  
El secretari interventor: Juan Carlos Martínez Marín.»  
  
Formentera del Segura, 27 de desembre de 2022.- L'alcalde: Francisco Cano Murcia.